อยากถามว่าประจำเดือนมาไม่ปกติค่ะจะเว้นช่วงประมาณ1-3เดือนพอมาแต่ละครั้งก็จะมีอาการปวดท้องน้อยมากๆปวดเนื้อปวดตัวมากบ้างครั้งก็ร้าวไปทั้งตัวและก็จะมีตกขาวมาบ่อยมาก(เป็นแบบนี้มา5-6ปีแล้วค่ะ)คือหนูตอนนี้อายุ28ปีค่ะยังไม่มีลูกแต่มีแฟน สูง169 ส่วนน้ำหนัก60และก็ขึ้นเองเรื่อยๆค่ะจนถึง90น้ำหนักจะลดลงเองทุกครั้งที่ประจำเดือนมาค่ะตอนนี้ลดลงเหลือประมาณ78ค่ะการกินก็ปกติ เคยรักษามาหลายครั้งแล้วได้ยามากินแต่ล่ะครั้งก็มี ยาปรับฮอร์โมน ยาฆ่าเชื้อ ยาสอด และก็ยาแก้ปวด แต่ก็กลับมาเป็นอีกค่ะ อยากถามคุณว่าอาการเหล่านี้มีทางรักษาหายขาดมั้ยค่ะ
สวัสดีค่ะ หากอาการปวดท้องประจำเดือน เคยตรวจแล้วว่าไม่มีเนื้องอกในโพรงมดลูก ไม่มีการอักเสบติดเชื้อ ไม่ได้มีสาเหตุอื่นๆที่ชัดเจนกรณีนี้จะเป็นอาการปวดประจำเดือนตามปกตินะคะ ซึ่งในแต่ละรายจะมีอาการปวดความรุนแรงไม่เท่ากันได้ค่ะโดยขณะที่ปวดประจำเดือนสามารถรับประทานยาแก้ปวดต้านการอักเสบบรรเทาอาการ เป็นครั้งๆไปค่ะ แต่หากปวดมาก แพทย์อาจพิจาณาให้รับประทานยาคุมกำเนิดเพื่อลดอาการเหล่านี้ค่ะส่วนอาการตกขาว หากลักษณะสีขาวใส ขาวขุ่นเนื้อหยาบ ไม่มีกลิ่นเหม็น ถือเป็นตกขาวที่ปกติ จะไม่มีการรักษาที่ชัดเจนให้ค่ะ แต่หากลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น ซึ่งกรณีนี้ แพทย์จะจ่ายยาตามเชื้อที่คิดถึงให้ค่ะส่วนประจำเดือนที่มาไม่ปกติ สามารถเกิดได้จากสาเหตุต่างๆ เช่น ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่เล่ามา แนะนำให้สอบถามแพทย์ที่ดูแลอีกทีนะคะ ว่าตรวจพบความผิดปกติใดๆหรือไม่ และขอคำแนะนำในการรักษาที่เหมาะสมต่อไปค่ะ